อะห์มัด อัชชะเราะอ์

| ฯพณฯอะห์มัด อัชชะเราะอ์ |
| --- | --- |
أحمد الشرع‎
อัชชะเราอ์ ใน ค.ศ. 2025

ประธานาธิบดีซีเรีย คนที่ 20
รัฐบาลเปลี่ยนผ่าน
เริ่มดำรงตำแหน่ง  29 มกราคม ค.ศ. 2025
นายกรัฐมนตรี: มุฮัมมัด อัลบะชีร
ก่อนหน้า: ตนเอง (ผู้นำโดยนิตินัย)
ผู้นําโดยพฤตินัยซีเรีย
ดำรงตำแหน่ง 8 ธันวาคม ค.ศ. 2024 – 29 มกราคม ค.ศ. 2025
นายกรัฐมนตรี: มุฮัมมัด อัลบะชีร
ก่อนหน้า: บัชชาร อัลอะซัด[a] (ประธานาธิบดี)
ถัดไป: ตนเอง  (ประธานาธิบดี)
เอมีร์แห่งฮัยอะฮ์ตะห์รีรุชชาม
ดำรงตำแหน่ง 1 ตุลาคม ค.ศ. 2017 – 29 มกราคม ค.ศ. 2025
ก่อนหน้า: อาบู ญาบิร เชคห์
เอมีร์แห่งแนวร่วมอัลนุสเราะฮ์[b]
ดำรงตำแหน่ง 23 มกราคม ค.ศ. 2012 – 28 มกราคม ค.ศ. 2017
 
ข้อมูลส่วนบุคคล
เกิด: อะห์มัด ฮุซัยน์ อัชชะเราะอ์  (1982-10-29) 29 ตุลาคม ค.ศ. 1982 (42 ปี) รียาด, ซาอุดีอาระเบีย
พรรคการเมือง: อิสระ
การเข้าร่วม พรรคการเมืองอื่น: ฮัยอะฮ์ตะห์รีรุชชาม (ค.ศ. 2016–2025)
คู่สมรส: ละฏีฟะฮ์ อัชชะเราะอ์
บุพการี: ฮุซัยน์ อัชชะเราะอ์ (บิดา)
ความสัมพันธ์: มาเฮอร์ อัชชะเราะอ์ (พี่ชาย)
ลายมือชื่อ: 
ชื่อเล่น: อะบู มุฮัมมัด อัลญูลานี

ยศที่ได้รับการแต่งตั้ง
รับใช้:    รัฐบาลเปลี่ยนผ่านซีเรีย (ค.ศ. 2024–ปัจจุบัน)  ก่อนหน้า   อัลกออิดะฮ์ (ค.ศ. 2003–2016)    อัลกออิดะฮ์ในอิรัก (ค.ศ. 2004–2006)  สภาชูรามุญาฮิดีน (มกราคม ค.ศ. 2006 – ตุลาคม ค.ศ. 2006)   รัฐอิสลามอิรัก (ตุลาคม ค.ศ. 2006 – 23 มกราคม ค.ศ. 2012)   แนวร่วมอัลนุสเราะฮ์ (ค.ศ. 2012–2016)    Jabhat Fateh al-Sham (ค.ศ. 2016–2017)   รัฐบาลแห่งความรอดพ้นซีเรีย (ค.ศ. 2017–2024)   ฮัยอะฮ์ตะห์รีรุชชาม (ค.ศ. 2017–2025)   
ประจำการ: 2003–ปัจจุบัน
ชั้นยศ: ผู้บัญชาการทหาร (HTS)
การยุทธ์: สงครามอิรัก, สงครามกลางเมืองซีเรีย
 
^ ตำแหน่งว่างตั้งแต่วันที่ 8 ธันวาคม ค.ศ. 2024 ถึง 28 มกราคม ค.ศ. 2025 ก่อนที่เขาจะได้รับการแต่งตั้งเป็นประธานาธิบดี อัชชะเราอ์ทำหน้าที่เป็นผู้นำโดยพฤตินัยของประเทศ ^ เปลี่ยนชื่อเป็น "Jabhat Fateh al-Sham" ตั้งแต่ 28 กรกฎาคม ค.ศ. 2016

อะห์มัด ฮุซัยน์ อัชชะเราะอ์ (เกิด 29 ตุลาคม 1982), หรือรู้จักกันในนามแฝงว่า อะบู มุฮัมมัด อัลญูลานี, เป็นผู้บัญชาการทหาร นักการเมือง และนักปฏิวัติชาวซีเรียที่ดำรงตำแหน่งประธานาธิบดีซีเรียคนที่ 20 ตั้งแต่วันที่ 29 มกราคม ค.ศ. 2025อัชชะเราะอ์เป็นเอมีร์แห่งฮัยอะฮ์ตะห์รีรุชชามตั้งแต่ปี ค.ศ. 2017 ถึงปี ค.ศ. 2025, เขามีบทบาทสำคัญในการรุกรานของฝ่ายค้านในปี 2024 ซึ่งนำไปสู่การล่มสลายของระบอบอัลอะซัดและการจัดตั้งรัฐบาลเปลี่ยนผ่านซีเรีย ต่อมาเขาดำรงตำแหน่งผู้นำโดยพฤตินัยของประเทศจนกระทั่งได้รับการแต่งตั้งเป็นประธานาธิบดี.
อัชชะเราะอ์เกิดที่รียาด ประเทศซาอุดีอาระเบีย ในครอบครัวมุสลิมซุนนีเชื้อสายซีเรียจากที่ราบสูงโกลัน เขาเติบโตในดามัสกัส หลังจากที่เขาเติบโตขึ้น อัชชะเราะอ์ก็ได้เข้าร่วมกับกลุ่มอัลกออิดะฮ์ในอิรักไม่นานก่อนการบุกครองอิรักในปี ค.ศ. 2003 และเข้าร่วมการสู้รบอิรักเป็นเวลาสามปี ต่อมากองกำลังของสหรัฐจับกุมและคุมขังเขาตั้งแต่ปี ค.ศ. 2006 ถึง ค.ศ. 2011 การปล่อยตัวอัชชะเราะอ์เกิดขึ้นพร้อมกับการปฏิวัติต่อต้านการปกครองของพรรคบะอษ์ภายใต้การนำของบัชชาร อัลอะซัด
อัชชะเราอ์ก่อตั้งแนวร่วมอัลนุสเราะฮ์ในปี 2012 ด้วยการสนับสนุนจากอัลกออิดะฮ์ เพื่อต่อสู้กับระบอบอัลอะซัดในสงครามกลางเมืองซีเรีย ในฐานะผู้นำของแนวร่วมอัลนุสเราะฮ์ เขาได้สร้างฐานที่มั่นในเขตผู้ว่าการอิดลิบ ทางตะวันตกเฉียงเหนือของประเทศ เขาต่อต้านความพยายามของ อะบู บักร์ อัลบัฆดาดี ในการรวมอัลนุสเราะฮ์เข้ากับรัฐอิสลาม ซึ่งทำให้สงครามระหว่างทั้งสองกลุ่ม กระทรวงการต่างประเทศสหรัฐได้ขึ้นบัญชีอัชชะเราอ์เป็น "ผู้ก่อการร้ายระดับโลกที่ถูกกำหนดเป็นพิเศษ" ในเดือนพฤษภาคม 2013 ในปี 2016 อัชชะเราอ์ได้ตัดความสัมพันธ์ของอัลนุสเราะฮ์กับอัลกออิดะฮ์ นับตั้งแต่นั้นเป็นต้นมา เขาได้พยายามสร้างความชอบธรรมในระดับสากลโดยมุ่งเน้นไปที่การเมืองการปกครองของซีเรียแทนที่จะขับเคลื่อนญิฮาดข้ามชาติ
อัชชะเราะอ์ได้รวมแนวร่วมอัลนุสเราะฮ์เข้ากับองค์กรอื่น ๆ เพื่อก่อตั้งฮัยอะฮ์ตะห์รีรุชชาม (HTS) ในปี ค.ศ. 2017 และดำรงตำแหน่งเอมีร์ตั้งแต่ปี ค.ศ. 2017 ถึง ค.ศ. 2025 เขาได้จัดตั้งรัฐบาลแห่งความรอดพ้นซีเรียในดินแดนที่ HTS ควบคุม โดยเก็บภาษี จัดหาบริการสาธารณะ และออกบัตรประจำตัวประชาชนให้แก่ผู้อยู่อาศัย แม้ว่ารัฐบาลของเขาจะถูกวิพากษ์วิจารณ์เกี่ยวกับยุทธวิธีที่เป็นเผด็จการและการปราบปรามผู้เห็นต่าง แต่ในช่วงไม่กี่ปีที่ผ่านมา เขาได้นำเสนอตัวเองในภาพลักษณ์ที่เป็นกลางมากขึ้น โดยระบุว่าเขาไม่มีความต้องการทำสงครามกับชาติตะวันตก และให้คำมั่นว่าจะปกป้องชนกลุ่มน้อยในซีเรีย
อัล-ชาราเปิดฉากรุกรานฝ่ายระอบออัลอะซัดเป็นเวลา 11 วันในเดือนพฤศจิกายน ค.ศ. 2024 โดยได้เปิดฉากโจมตีเมืองอะเลปโป ฮะมาฮ์ ฮอมส์ และดามัสกัสอย่างรวดเร็ว และในที่สุดฝ่ายกบฏก็ได้รับชัยชนะหลังจากการยึดกรุงดามัสกัสในวันที่ 8 ธันวาคม 2024 ทำให้เขาได้กลายเป็นผู้นำโดยพฤตินัยของซีเรีย ต่อมาสหรัฐได้ยกเลิกข้อเสนอรางวัลมูลค่า 10 ล้านดอลลาร์ที่มีมานานเจ็ดปีสำหรับข้อมูลที่นำไปสู่การจับกุมตัวเขา หลังจากที่เขาพบกับคณะผู้แทนสหรัฐ นำโดยบาร์บารา เอ. ลีฟ ผู้ช่วยรัฐมนตรีต่างประเทศฝ่ายกิจการตะวันออกใกล้ ในเดือนมกราคม 2025 อัล-ชาราได้ขึ้นดำรงตำแหน่งประธานาธิบดีซีเรีย และสั่งยุบกลุ่ม HTS รวมถึงกลุ่มติดอาวุธทั้งหมดในซีเรีย ตลอดจนพรรคบะอษ์